Návrh
Uznesenie vlády Slovenskej republiky
č. ...
z ...

k materiálu návrh účasti delegácie Slovenskej republiky na diplomatickej konferencii o prijatí Dohovoru o náhrade škody spôsobenej tretím stranám činmi protiprávneho zasahovania voči lietadlám a Dohovoru o náhrade škody spôsobenej lietadlami tretím stranám, konanej v dňoch 20. apríla - 2. mája 2009 v Montreale 

Číslo materiálu:		
Predkladateľ:	minister dopravy, pôšt a telekomunikácií Slovenskej republiky 
 	
Vláda
A. 	súhlasí 
 
A. 1. 	s návrhom účasti delegácie Slovenskej republiky na diplomatickej konferencii o prijatí Dohovoru o náhrade škody spôsobenej tretím stranám činmi protiprávneho zasahovania voči lietadlám a Dohovoru o náhrade škody spôsobenej lietadlami tretím stranám, konanej v dňoch 20. apríla – 2. mája 2009 v Montreale (ďalej len „diplomatická konferencia); 

 
A. 2. 	s návrhom smernice o postupe delegácie SR na diplomatickej konferencii; 
 	
B. 	schvaľuje 
 
B. 1. 	JUDr. Milana Kollára - generálneho riaditeľa právnej sekcie MZV SR 
za vedúceho delegácie; 

 	

B. 2. 	Ing. Radmilu Valíčkovú - hlavného štátneho radcu odboru civilného letectva MDPT SR 
a 
Ing. Stanislava Opielu - veľvyslanca SR v Kanade 

za alternátov vedúceho delegácie; 

C. 	splnomocňuje 
ministra dopravy, pôšt a telekomunikácií Slovenskej republiky 
C. 1. 	v spolupráci s ministrom zahraničných vecí SR vymenovať podľa potreby ďalších členov delegácie; 
 	
D. 	ukladá 
ministrovi dopravy, pôšt a telekomunikácií Slovenskej republiky 
D. 1. 	požiadať ministra zahraničných vecí SR o vystavenie poverovacích listín pre členov delegácie SR pre účasť na diplomatickej konferencii a na podpis jej záverečných dokumentov; 
10. 04. 2009 	

D. 2. 	predložiť na rokovanie vlády SR informáciu o priebehu a výsledkoch diplomatickej konferencie; 
31. 10. 2009 	

D. 3. 	skoordinovať účasť členov delegácie na diplomatickej konferencii tak, aby sa finančné prostriedky vynakladali čo najefektívnejšie a len na nevyhnutný čas; 
31. 03. 2009 	
E. 	berie na vedomie 
 
E. 1. 	náklady spojené s účasťou delegácie SR budú hradené z rozpočtových prostriedkov vysielajúcich organizácií 

Vykonajú: 	minister dopravy, pôšt a telekomunikácií Slovenskej republiky,
minister zahraničných vecí Slovenskej republiky